Ego Odo, dux Burgundię, notum facio presentibus et futuris me teneri porprisorem conventionum habitarum inter dominum Willelmum, Lingonensem episcopum, ex una parte, et dominam Blancham, comitissam palatinam Trecensem, et Theolbaudum, filium ejus, ex altera, firmiter observandarum, sicut in karta inde facta plenius continetur. Quod ut ratum habeatur presens scriptum sigillo meo confirmavi. Actum est anno Domini millesimo ducentesimo septimo decimo, mense augusto.